У фае Віцебскага абласнога краязнаўчага музэю разьмясьцілася выстава, на якой прадстаўленыя каля 170 прац самых розных жанраў творчасьці: графіка, жывапіс, драўляная і керамічная скульптура, мяккія цацкі, кераміка, вышыўка , вырабы зь бісэру, саломкі, тканіны, стужак і г.д. Гледачы могуць пераканацца, што сапраўдны талент ня можа быць прыкаваны да вазка, быць сьляпым або глухім. Тварыць можа кожны, незалежна ад стану здароўя і магчымасьцяў. Яскравыя, жыцьцесьцьвярджальныя працы - гэтаму пацьвярджэньне.